Document ID: 31998R2141

KOMISSION ASETUS (EY) N:o 2141/98,
annettu 6 päivänä lokakuuta 1998,
poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta kuudennentoista kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan,
sekä katsoo, että
klassisen sikaruton puhjettua tietyillä Espanjan tuotantoalueilla tämän jäsenvaltion osalta säädetään poikkeuksellisista sianlihamarkkinoiden tukitoimenpiteistä komission asetuksessa (EY) N:o 913/97 (3), sellaisena kuin se on viimeksi muutettuna asetuksella (EY) N:o 1809/98 (4),
olisi otettava käyttöön 6-13 kilogramman painoisia porsaita koskeva uusi laskentamenetelmä, joka mahdollistaa tuen säännöllisen ja automaattisen mukauttamisen markkinahintojen vaihteluihin,
on tarpeen mukauttaa asetuksen (EY) N:o 913/97 liitteessä II säädetty tukeen oikeutettujen alueiden luettelo vastaamaan nykyistä eläinlääkinnällistä ja terveydellistä tilannetta,
porsaista maksettavan uuden, toimesta aiheutuvien kustannusten alentamisen mahdollistavan laskentamenetelmän vuoksi tämä asetus olisi saatettava viipymättä voimaan, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 913/97 seuraavasti:
1. Korvataan 4 artiklan 4 kohdan viimeinen alakohta seuraavasti:
"Edellä 1 artiklan 4 kohdassa tarkoitettu sellaisten porsaiden tuki, joiden keskipaino erää kohden on vähintään 6 kilogrammaa mutta alle 13 kilogrammaa, vahvistetaan 90 prosentiksi keskipainoltaan 13 kilogramman porsaille tämän kohdan ensimmäisen alakohdan säännösten mukaisesti vahvistetusta tuesta."2. Korvataan liite II tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä lokakuuta 1998.

Labels: 3
17
18
6